b"\n_START_ARTICLE_\nAlex Oxlade-Chamberlain\n_START_SECTION_\nSouthampton\n_START_PARAGRAPH_\nSom 7-\xc3\xa5rig, skiftede Chamberlain til Southamptons akademi. Efter 9 \xc3\xa5r p\xc3\xa5 akademiet, fik han i 2010 som 16 \xc3\xa5rig sin f\xc3\xb8rsteholdsdebut._NEWLINE_Den 2. marts 2010 fik han sin debut, hvor han kom i spil fra b\xc3\xa6nken i 5-0 sejren imod Huddersfield Town. Han blev dermed den 2. yngste spiller til at debutere for klubben, lige efter Theo Walcott. Chamberlain havde en rigtig god 2010/2011 s\xc3\xa6son for klubben, og scorede ni m\xc3\xa5l i 36 kampe. Hans imponerende s\xc3\xa6son gjorde, at han i 2011 skiftede til Premier League.\n_START_SECTION_\nArsenal\n_START_PARAGRAPH_\nChamberlain skiftede til Arsenal den 8. august 2011 efter en god 2010/11-s\xc3\xa6son hos Southampton for en pris p\xc3\xa5 omkring 100 mio kr._NEWLINE_Den 28. august 2011 fik Chamberlain sin debut for klubben, i et nederlag p\xc3\xa5 8-2 til Manchester United. Han erstattede her Francis Coquelin i 62' minut._NEWLINE_Den 20. september 2011 scorede Chamberlain sit f\xc3\xb8rste m\xc3\xa5l for klubben i 58' minut imod Shrewsbury Town i League Cuppen._NEWLINE_Med sit m\xc3\xa5l i sin Champions League-debut mod Olympiakos blev Oxlade-Chamberlain den yngste engelske m\xc3\xa5lscorer i Champions League nogensinde.\n_START_SECTION_\nLandshold\n_START_PARAGRAPH_\nChamberlain har (pr. 14 august 2013) spillet 13 kampe og scoret tre m\xc3\xa5l for englands landshold. Han fik sin debut den 26. maj 2012 i 1-0 sejren mod Norge i en venskabskamp. Han kom p\xc3\xa5 banen som indskifter for Ashley Young i 2. halvleg._NEWLINE_Han har derudover spillet for adskillige af Englands ungdoms landsholde, som kan ses i infoboksen i h\xc3\xb8jre side.\n_START_SECTION_\nPrivatliv\n_START_PARAGRAPH_\nChamberlains far er den tidligere landsholdsspiller Mark Chamberlain. Hans onkel, Neville Chamberlain, var ogs\xc3\xa5 professionel fodboldspiller._NEWLINE_Chamberlain spillede ogs\xc3\xa5 lidt rugby som barn og var p\xc3\xa5 et tidspunkt t\xc3\xa6t p\xc3\xa5 at v\xc3\xa6lge rugby frem for fodbold._NEWLINE_Chamberlain har siden november 2016 dannet par med den britiske popstjerne, Perrie Edwards fra pigegruppen Little Mix."